Tornabenea

Tornabenea bischoffii
 Tornabenea hirta
 Tornabenea humilis
 Tornabenea insularis
 Tornabenea ribeirensis
 Tornabenea tenuissima

Tornabenea er ei planteslekt i skjermplantefamilien.

Den finnes bare på Kapp Verde og er den eneste planteslekta som er endemisk for øygruppa. Medlemmene i slekta er de eneste artene i skjermplantefamilien som forekommer naturlig på Kapp Verde, men flere arter fra andre slekter er vanlig forvillet.

Tornabenea er ganske variabel morfologisk. Noen arter er ett- eller toårige urter, mens andre er flerårige med en forvedet stengel. De fleste artene vokser i forholdsvis fuktige fjellområder over 600 moh., men Tornabenea humilis finnes i lavlandet på de vestlige øyene. Slekta mangler på de østlige, ørkenaktige øyene.

Slekta omfatter seks arter. Tornabenea ribeirensis ble beskrevet i 1999. Tornabenea annua har vist seg å være et synonym for Tornabenea insularis.

En genetisk studie publisert i 2016 viser at Tornabenea hører til samme artskompleks som gulrot (Daucus carota). Tornabenea bør derfor inkluderes i gulrotslekta (Daucus) sammen med blant annet Melanoselinum decipiens og Monizia edulis fra Madeira.

Referanser

Eksterne lenker 
 

Skjermplantefamilien
Makaronesias endemiske flora